Päris põnev  sõit oli. Suure vandenõuteoreetikuna torkab mulle silma, et hooaja algusest peale tabab Webberi autot rohkem hädasid, kui Vetteli oma. Või tabavad mõned vead varem. Austraalia viga leiti üles: purunenud detail tagavedrustuses. Täna läks tema auto KERS rivist välja juba enne starti. Sellest ka stardijärgne kolinal kukkumine ning raskused möödasõitudel.  Panin 3.vabatreeningul tähele, et mõlemad Mercedesed sõitsid oma kiireimad ringid tagatiiba liputamata. Läks lihtsalt nii hästi, et nii Schumi kui ka  Nico kiireim ring suudeti otsast lõpuni ära näidata. Mõtlesin siis, et jäljendati võistlusel vabas vees sõitmist. Nagu hilisematest intervjuudest selgus, vigurdas DRS pidevalt. Kvalifikatsioonis küll sel viisil, et pärast "avanemist" ei "sulgunud" pidurdusel täielikult. See tähendas paratamatult ka väiksemaid kurvikiirusi. Brawn kiiret lahendust ei luba. Ta väidab, et mingil põhjusel on nende DRS külgtuuletundlik.  Petrovist kahju. Samas kurvis võttis ju Schumacher ka murult lisa. Selle vahega, et  jõudis väiksema kaarega rajale tagasi. Puhas vedamine. Statsionaarsel rajal ei tohiks sellises kohas trampliine olla.